Diari Oficial de la Generalitat Valenciana


Sumari del DOGV 9974, del 04-11-2024 (2024/11157)

RESOLUCIÓ de 23 d’octubre de 2024, de la Direcció General d’Ordenació Educativa i Política Lingüística, per la qual es concedixen subvencions per a la promoció de l’ús del valencià en l’àmbit festiu, als llibres de Moros i Cristians, per a l’exercici pressupostari de 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9974

Data del DOGV
:   04-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11445

CVE
:   UUGZ-Q-8860-86560

Data del document
:   23-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Descriptors 

:   * ajuda pública
    * manifestació cultural
    * promoció cultural
    * llengua oficial

Per l’Orde 90/2016, de 27 de desembre, de la Conselleria d’Educació, Investigació, Cultura i Esport, s’aproven les bases reguladores i el procediment per a la concessió de subvencions destinades a la promoció del valencià en l’àmbit festiu.

Mitjançant la Resolució de 3 de maig de 2024, del conseller d’Educació, Universitats i Ocupació, per la qual es convoquen les subvencions destinades a la promoció de l’ús del valencià en l’àmbit festiu: llibres de Fogueres i llibres de Moros i Cristians, per a l’any 2024 (DOGV 9844, 08.05.2024).

Vista l’acta de la comissió tècnica en què es concreta el resultat de l’avaluació dels llibrets presentats per les comissions de festes de Moros y Cristians, després de ser estudiats i avaluats per la comissió tècnica, constituïda i reunida el dia 15 d’octubre de 2024 a este efecte.

Vist l’informe de l’òrgan instructor en què consta que de la informació que es troba en el seu poder es desprén que els beneficiaris complixen tots els requisits necessaris per a accedir.

De conformitat amb els criteris de valoració segons el que disposa l’article 6 de la mencionada orde 90/2016 i el resolc quart de la Resolució de convocatòria, de 3 maig de 2024, del conseller d’Educació, Universitats i Ocupació.

D’acord amb l’autorització de la disposició final primera de l’Orde 90/2016, i el resolc onze de la Resolució de convocatòria de 3 de maig de 2024,

RESOLC

*Primer*

Concedir les subvencions proposades a les comissions de Moros i Cristians que s’indiquen en l’annex I i assignar a cada una la quantitat que s'especifica, per un import total de 42.200 euros, a càrrec de la línia de subvenció S0291, «Promoció del valencià en l’àmbit festiu», de l’aplicació pressupostària A89788511, subprograma 422D00, dels pressupostos de la Generalitat per a 2024.

*Segon*

Les entitats beneficiàries han de complir el que establixen els articles 7 i 15 de les bases sobre les obligacions i el reintegrament de la subvenció.

*Tercer*

Denegar les subvencions a les comissions de Moros i Cristians que figuren en l’annex II que han resultat excloses, pel motiu que s’indica.

De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà presentar, potestativament, un recurs de reposició, o bé es podrà plantejar directament un recurs contenciós administratiu, en els terminis i davant dels òrgans que s’indiquen a continuació:

a) El recurs de reposició s’haurà d’interposar davant del conseller d’Educació, Cultura, Universitats i Ocupació en el termini d’un mes a comptar de l’endemà de la publicació d’esta resolució en el *Diari Oficial de la Generalitat Valenciana*.

b) El recurs contenciós administratiu s’haurà d’interposar davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l’endemà de la publicació d’esta resolució en el *Diari Oficial de la Generalitat Valenciana*.

  

València, 23 d'octubre de 2024

(p. d. Resolució 13.04.2022; DOGV 9328, 29.04.2022)

Ignacio Martínez Arrúe

Director general d’Ordenació Educativa i Política Lingüística

Esta disposició conté annexos. Consulteu-ne la versió en PDF.